Mainontapäivä

Mainontapäivä on markkinoinnin vuosittainen tapahtuma Suomessa, jonka tarkoituksena on virittää keskusteluja ja antaa uusia innostavia näkökulmia markkinoinnin johtamiseen.  Se tarjoaa tietoa markkinoinnin viimeisimmästä kehityksestä ja antaa mahdollisuuden vaihtaa ajatuksia markkinoinnin parissa työskentelevien kesken. Mainontapäivä on ollut markkinointijohdon kohtaamispaikkana vuodesta 1972 lähtien.

Syyskuussa järjestettävän Mainontapäivän osallistujamäärä on keskimäärin noin 600 henkilöä. Kohderyhmänä on yritys- ja markkinointijohto sekä mainos- ja mediatoimistojen ja medioiden johto sekä markkinointialan kanssa tekemisissä olevat palveluyritykset ja alan sidosryhmät, kuten viranomaiset. Mainontapäivässä on esiintyjinä suomalaisia ja ulkomaalaisia huippuosaajia.

Mainontapäivän järjestää Mainostajien liitto.

Aiheesta muualla
Mainontapäivä

Suomen tapahtumat